കോവിഡ് രോഗി മരിച്ചു ചികിത്സ നിഷേധിച്ചെന്ന് പരാതി വാടാനപ്പള്ളി: ശ്വാസതടസ്സത്തെ തുടര്ന്ന് സ്വകാര്യ ആശുപത്രിയില് എത്തിച്ച കോവിഡ് ബാധിതനായ യുവാവ് മരിച്ചു. ആശുപത്രി അധികൃതര് ചികിത്സ നിഷേധിച്ചെന്ന് പരാതി. വാടാനപ്പള്ളി ശ്മശാനത്തിനടുത്ത് കിഴക്കന് വീട്ടില് വാസുവിെന്റ മകന് സുബിന് 32 ആണ് മരിച്ചത്. കോവിഡ് ബാധിച്ച സുബിനും കുടുംബാംഗങ്ങളും വീട്ടില് കഴിയുകയായിരുന്നു. ഞായറാഴ്ച ഉച്ചക്ക് ശ്വാസതടസ്സം നേരിട്ട സുബിനെ ഡി.വൈ.എഫ്.ഐ പ്രവര്ത്തകരും വളന്റിയര്മാരും ചേര്ന്ന് ഏങ്ങണ്ടിയൂരിലെ സ്വകാര്യ ആശുപത്രിയില് എത്തിച്ചു. ശ്വാസം കിട്ടാതെ പിടഞ്ഞ സുബിന് ഓക്സിജനും ചികിത്സയും നല്കണമെന്ന് കൂടെ വന്നവര് ആവശ്യപ്പെട്ടെങ്കിലും നല്കിയില്ലത്രെ. 20 മിനിറ്റോളം കാത്തുനിന്നിട്ടും ചികിത്സ നല്കാന് തയാറായില്ലെന്നാണ് പരാതി. യുവാവിനെ പിന്നീട് ചാവക്കാട് താലൂക്ക് ആശുപത്രിയില് എത്തിച്ചെങ്കിലും മരിച്ചിരുന്നു. ചികിത്സ നിഷേധിച്ച ആശുപത്രി അധികൃതര്ക്കെതിരെ പരാതി ഉയര്ന്നതോടെ വാടാനപ്പള്ളി പൊലീസെത്തി വീട്ടുകാരില്നിന്ന് മൊഴിയെടുത്തു. അതേസമയം, രോഗിയെ മരിച്ച ശേഷമാണ് കൊണ്ടുവന്നതെന്നും മരണം സ്ഥിരീകരിക്കണമെന്നാണ് കൂടെ വന്നവര് ആവശ്യപ്പെട്ടതെന്നും ആശുപത്രി അധികൃതര് പറഞ്ഞു.ഗണേശ മംഗലത്തെ വര്ക്ക്ഷോപ്പ് ജീവനക്കാരനാണ് സുബിന്. മാതാവ്: മണി. സഹോദരങ്ങള്: സുമന്, സുമോദ്, സുമേഷ്, സുമി.